གོམས་སྲོལ་ལམ་གུས་མོའི་མཐོང་སྣང་ལྟར་ན་རྒས་མོ་ཁོང་ཞོགས་སྔ་ལང་ནས་མཚན་ཕྱི་ཉལ་གྱི་བར་དུ་ལྟོ་དུས་གསུམ་གཡོ་བསྐོལ་གྱི་དུས་ཚོད་ཕུད་ཞོར་དུས་མང་ཆེར་བརྙན་འཕྲིན་ལ་ལྟ་ནས་བསྡད་ཀྱི་ཡོད་བཟོ་འདུགགུས་མོས་རྒས་མོའི་སྐོར་ད་དུང་མང་ཙམ་ཤེས་འདོད་ཀྱང་གཅིག་ནི་ཁོང་མོ་ད་ཆ་གཞན་དང་ཁ་བརྡའི་སྐབས་སུ་ཚིག་རེ་ཟུང་ལས་སྐད་ཆ་ཁྱོན་ནས་བཤད་མི་ཐུབ་ཅིང་ཁག་པོའམ་ཚིག་འབྲུ་དག་མ་སྨྲ་དཀའ་བ་དང་གཅིགགཉིས་ནི་གུས་མོའི་ཨིན་ཡིག་སྤུས་ཚད་ཀྱང་ཧ་ཅང་ཞེན་པའི་དབང་གིས་ངེད་གཉིས་དབར་བདུན་རེར་ཉིན་གཅིག་གི་ཆུ་ཚོད་འགའ་ལས་མཉམ་དུ་འདུག་པའི་དུས་མེད་ཀྱང་མང་ཆེར་ངས་ཁོང་མོར་གང་ཤེས་ཀྱིས་བཤད་བཞག་པའི་ཁ་བརྡ་དེ་དག་དང་།ཁོང་མོས་ང་དང་ཕན་ཚུན་ལྐུགས་བརྡ་ལག་བརྡ་གཙོས་ཡིག་ཆ་འགའ་ཡང་མིག་སྟོན་བྱུང་བ་ནས་ངས་གང་ཐུབ་ཀྱིས་ཁོང་མོའི་དོན་དག་གོ་བརྡ་འཕྲོད་ཐབས་བྱེད་དུས་མང་བ་ཆགས་ཡོད།ད་ཆ་རྒས་མོའི་སེམས་ལ་དཀའ་ངལ་འཕྲད་སྟངས་ནི་རྒྱུན་རིང་པོར་ཁེར་འདུག་གི་ཁོང་མོས་ང་ལ་སྣང་ཚུལ་ནས་བཏོན་གྱི་འདུག་ལ་འདི་ལྟར་རྒྱུན་རིང་ཁེར་འདུག་བྱས་པའི་དབང་གིས་རྒས་མོས་ང་རང་ཐུག་པ་ཙམ་གྱིས་རྟག་ཏུ་ཧ་ཅང་དགའ་སྣང་བཏོན་ཞིང་།ཁོང་མོས་ངའི་མིག་གཉིས་དང་སོ་ཕྲེང་ལ་ཧ་ཅང་དགའ་པོ་ཡོད་ཅེས་ཀྱང་གསུང་ནས་བསྟོད་ར་གཏོང་གི་ཡོད།ཧཧཧ